МБГБУ “Иске Чәчкаб төп гомуми белем бирү мәктәбе”

1 нче сыйныф укытучысы Мөхетдинова Алсу Назым кызы.

Математика дәресе 1 нче сыйныфта.

**Тема:** 6 саны

**Максат**: 6 санының составын өйрәтү,

**Бурычлар:**

1. 1 дән 6га кадәр һәм кирегә саный белү күнекмәсен формалаштыру;

2.Укытучы белән берлектә уку мәсьәләсен кабул итү һәм дәрес буе аңлап эш итү;

3.Дәреслек белән эшли белү, биремнәрне мөстәкыйль таба белү күнекмәләрен үстерү;

1. Парларда эшләү кагыйдәләрен белүләрен ныгыту;
2. Математика фәненә кызыксыну уяту, тормышта кирәклеген төшендерү.

**Материал**: дәреслек Г.В.Дорофеев, Т.Н. Миракова “Математика” 1 сыйныф , УМК “Перспектива” 70-71 б; эш дәфтәре 58-59 бит

**Җиһазлау**: проектор, коңгыз рәсеме, магнитлы саннар, арифметик тамгалар, санлы карточкалар, “Шалкан” әкияте геройлары.

**Дәрес тибы**: яңа белем бирү.

**Ысул, алымнар**: проблемалы сорулар, парларда һәм мөстәкыйль эшләү, иҗади эш.

 **Дәрес барышы:**

1. **Мотивлаштыру-ориентлашу этабы**
2. Өй эшен тикшерү.

Укытучы: Исәнмесез, балалар. Әйдәгез дөрес итеп утырыйк та, мине игътибар белән тыңлыйк. Мин сезгә өйдә әти-әниләрегездән сорап килергә әйткән идем: Математика фәне аларга кирәк микән?

 Балалар әти-әниләре әйткән фикерләрне әйтәләр.

Укытучы: Балалар , ә сезгә кирәкме соң, ни өчен кирәк? (балалар фикере)

2. Актуальләштерү

1) уен “Күршеләрен күрсәт” (санлы карточка белән эшләү)

2, 4, 3

2) саннарны чагыштыру һәм дөрес итеп укып күрсәтү

2\*3 (ике өчтән зуррак)

5\*4 3\*3 2\*5 5\*1

Укытучы: Алдагы дәрестә без нәрсә өйрәнгән идек?

Укучылар: 5 саны белән таныштык, составын өйрәндек, 5 цифрасын язарга өйрәндек.

Укытучы: 5 санының составын искә төшереп алыйк әле.

Укучылар чылбыр буенча әйтәләр.

 5

1. 4
2. 3
3. 2
4. 1
5. **Уку мәсьәләсен кую этабы**
6. –Мин сезгә табышмак әйтәм:

Түгәрәк-ай түгел, сары- май түгел,

Койрыгы бар- тычкан түгел . (шалкан)

“Шалкан” әкиятен әйдәгез искә төшерик әле:кемнәр катнаша?

(Тактага геройларын тактага тезеп барам.)

- Ничә герой? (6)

( 6 санын тактага аерып алып куям)

-Димәк, без бүген дәрестә нинди тема өстендә эшләрбез? (укучылар әйтәләр)

2.Тактага магнитлы саннар куелган:

Укытучы: саннарны үсү тәртибендә урнаштырыгыз

 2, 4, 5, 3, 1, 6.

Укытучы: Нинди санның составын өйрәнмәдек? (6)

 - Дәрес ахырына сез нәрсәләргә өйрәнергә тиеш буласыз?

Укучылар: 6 санының составын , 6 цифрасын яза белергә тиешбез.

Физминутка, күзләр өчен гимнастика.

**III.** **Уку мәсьәләсен чишү этабы**

1.Укытучы:Безнең тавык ничә йомырка салган иде? (10) Ничә чеби чыкты? (5) Ничә йомырка калды? (5)

Бүген безнең тагын 1 чеби чыккан, ничә чеби булды? (6). Ә ничә йомырка калды? (4)

 -Әйдәгез, дәреслекне ачыйк та , тикшереп карыйк.

2. Һәрвакыт 6 булган нәрсәләр бар икән? Искә төшерик әле: 1 – ул бер баш, бер гәүдә. 2 - ике кул һәм аяк. 3 – өчпочмакның өч ягы, өч почмагы бар. 4- урындык аягы. 5 – бер кулда 5 бармак.

 (Проектор аша балаларга бал корты, чебен, колорадо коңгызын күрсәтү.)

Укытучы: Аларның 6 аяклары бар икән, икенче төрле тагын ничек әйтеп була? ( 3 пар)

Коңгыз рәсеме бирәм, аякларын саныйлар.

2. 6 санының составын төзү. Укучылар парлап таякчыклар белән эшлиләр һәм язып баралар. Шул ук вакытта 1 укучы такта янында эшли. Шуннан соң дөреслеген тактага карап тикшерәләр.

 6

1. 5
2. 4
3. 3
4. 2
5. 1

3.Физминутка

4. Дәреслек буенча эшләү

№ 3 - аңлатмалар чишү ( мөстәкыйль башкаралар)

5. 6 цифрасын язарга өйрәнү. Укучылар һавада укытучы артыннан карап язалар, такта янына чыгып йөртәләр, дәреслектән карап ничек язылырга тиешлеген аңлаталар.

6. Эш дәфтәрендә эшләү мөстәкыйль.

1. **Ныгыту этабы**

1.Укытучы: Нинди әкияттә 6 герой катнаша? Әйдәгез, кушып барыйк әле.

Слайд күрсәтү, геройларны санап бару: бабай, әби, онык, эт, мәче, тычкан.

1 гә кушам 1не була 2; 2гә кушам тагын 1не була 3....

2. 6 санының составын кабатлау: кемнең кайсы очрак истә калган.

3. дәреслек №2 телдән эшләү.

**V**. **Рефлексия һәм бәяләү этабы**

-Нинди тема өстендә эшләдек?

-Нәрсәләргә өйрәнергә тиеш идегез?

-Нәрсә барып чыкмады?

-Бу дәрес сезгә ошадымы?

- Үзегезне ничек бәяләр идегез?

 Укучыларны бәяләү: әйбәт эшләдең, тагын да яхшырак эшли аласың, бераз тырышырга кирәк.

**V**I. **Йомгаклау этабы**

Укытучы: Өйдә әти-әниләрегездән сорагыз әле: 6 әйбер кайда бар? Рәсем ясап килегез.

Дәрестә катнашуыгыз өчен бик зур рәхмәт.